PATVIRTINTA

UAB „Neringos energija“ direktoriaus pavaduotojas l. e. direktoriaus pareigas

2023 m. gruodžio 21 d. įsakymu Nr. PV-44

UAB „NERINGOS ENERGIJA“

KORUPCIJOS PREVENCIJOS 2023-2025 METŲ VEIKSMŲ PLANAS

**I skyrius**

**BENDROSIOS NUOSTATOS**

1. UAB „Neringos energija“ (toliau – Bendrovė) 2023-2025 metų korupcijos prevencijos veiksmų planas (toliau – Planas) parengtas vadovaujantis Lietuvos korupcijos prevencijos įstatymu, Nacionalinės darbotvarkės korupcijos prevencijos klausimais, kuri patvirtinta Lietuvos Respublikos Seimo 2022 m. birželio 28 d. nutarimu Nr. XIV-1178 ir kitais teisės aktais, reglamentuojančiais korupcijos prevencijos veiklą.

2. Plano paskirtis – nustatyti pagrindinius kovos su korupcija Bendrovės tikslus ir uždavinius, padėsiančius įgyvendinti kryptingą įstaigos korupcijos prevencijos politiką bei reglamentuoti korupcijos prevencijos priemonių taikymą.

3. Plano tikslas – pašalinti korupcijos atsiradimo galimybes ir siekti, kad netrukdytų teikti kokybiškas paslaugas, siekti asmenis atgrasinti nuo korupcinio pobūdžio nusikalstamų veikų darymo bei kitų veiksmų, kurie didina korupcijos sklaidą Bendrovės atlikimo.

4. Plano strateginės kryptys yra:

4.1. korupcijos prevencija;

4.2. antikorupcinis švietimas;

4.3. informavimas.

5. Planas pagrįsta teisėtumo, bendradarbiavimo bei skaidrumo principais.

6. Planas sudaroma 3 metams, jį tvirtina Bendrovės direktorius.

7. Korupcinio pobūdžio nusikalstamos veikos yra šios: kyšininkavimas, papirkimas, prekyba poveikiu, piktnaudžiavimas, kita nusikalstama veika, jei ji padaryta teikiant viešąsias paslaugas, siekiant sau ar kitiems asmenims naudos, piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų suklastojimas, sukčiavimas, turto pasisavinimas ar iššvaistymas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, ar kita nusikalstama veika, kai tokios veikos padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

8. Plane vartojamas sąvokas:

8.1. Korupcija – darbuotojų tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą arba neatlikimą veiksmų pagal einamas pareigas, taip pat darbuotojo veiksmai arba neveikimas siekiant, reikalaujant turtinės arba kitokios asmeninės naudos sau arba kitam asmeniui ar šią naudą priimti, taip pat tiesioginis ar netiesioginis siūlymas ar suteikimas darbuotojui turtinės ar kitokios asmeninės naudos (dovanos, paslaugos, pažado, privilegijos) už atlikimą ar neatlikimą veiksmų pagal darbuotojo einamas pareigas, taip pat tarpininkavimas darant šioje dalyje nurodytas veikas.

8.2. Korupcinio pobūdžio teisės pažeidimai - korupcinio pobūdžio nusikalstamos veikos ir kiti tokio pobūdžio teisės pažeidimai, už kuriuos numatyta administracinė, drausmės ar kitokia teisinė atsakomybė.

8.3. Korupcijos prevencija – korupcijos priežasčių, sąlygų atskleidimas ir šalinimas, sudarant bei įgyvendinant atitinkamų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

8.4. Antikorupcinis švietimas – tai veikla, kuria siekiama mažinti korupciją, ugdyti individualią ir kolektyvinę atsakomybę, pilietiškumą bei supažindinti su asmens teisėmis ir pareigomis visuomenę.

9. Kitos Plane vartojamos sąvokos suprantamos taip, kaip apibrėžtos Lietuvos Respublikos korupcijos prevencijos įstatyme ir kituose teisės aktuose.

**II skyrius**

**BENDROVĖSVEIKLOS SITUACIJOS ANALIZĖ ANTIKORUPCINIU POŽIŪRIU**

10. Korupcija yra vienas iš pavojingiausių socialinių reiškinių, keliantis grėsmę žmogaus teisėms, demokratijai ir teisinei valstybei, iškreipiantis socialinį teisingumą, konkurenciją, verslo sąlygas, mažinantis ekonomikos augimą, keliantis pavojų valstybės valdymui, valstybės ir savivaldybės institucijų bei įstaigų stabilumui, visuomenės moralei. Korupcijai įvertinti pasitelkiami sociologiniai ir ekspertiniai vertinimo būdai ir tyrimai, tačiau bet ir jie ne visada atskleidžia korupciją visais įmanomais aspektais.

11. Bendrovės darbuotojams ir kitiems asmenims yra sudarytas galimybės informuoti apie korupcinio pobūdžio nusikalstamas veikas. Bendrovės tinklalapyje [www.neringosenergija.lt](http://www.neringosenergija.lt) rubrikoje Korupcijos prevencija, kurioje yra patalpintas Korupcijos prevencijos tvarkos aprašas ir informacija, jog apie Centro darbuotojų galimai korupcinio pobūdžio nusikalstamas veikas ir /ar kitų tapataus pobūdžio, tačiau mažiau pavojingų teisės pažeidimų faktus, galima pranešti telefonu, elektroniniu paštu apsauga@neringosenergija.lt raštu ar atvykstant į Bendrovę.

**III SKYRIUS**

**VEIKMŲ PLANO TIKSLAI, UŽDAVINIAI IR VERTINIMO KRITERIJAI**

12. Veiksmų plano tikslas – užtikrinti, kryptingą ir nuoseklią korupcijos prevencijos ir jos kontrolės sistemos Bendrovėje funkcionavimą, gerinant esamas ir diegiant naujas (inovatyvias) korupcijos prevencijos priemones, siekiant didinti Bendrovės veiklos viešumą ir atvirumą visuomenei, vykdomų procedūrų skaidrumą ir joje dirbančių asmenų atsparumą korupcijai.

13. Veiksmų plano uždaviniai:

13.1. užtikrinti korupcijos rizikų, nustatymą ir valdymą bei viešųjų interesų konfliktų valdymą;

13.2. siekti didesnio viešojo sektoriaus valdymo efektyvumo, sprendimų ir procedūrų skaidrumo, viešumo ir atskaitingumo visuomenei;

13.3. didinti sprendimų ir procedūrų skaidrumą, viešumą ir atskaitingumą visuomenei.

13.4. didinti Bendrovės darbuotojų antikorupcinį sąmoningumą.

**IV SKYRIUS**

GALIMOS KORUPCIJOS PASIREIŠKIMO ĮSTAIGOJE PASEKMĖS

14. Nevykdant veiksmingos ir kryptingos korupcijos prevencijos, galimos korupcijos įstaigoje pasekmės:

14.1. teikiamų socialinių paslaugų kokybės ir prieinamumo pablogėjimas;

14.2. nepasitikėjimas įstaigos veikla ir teikiamomis paslaugomis;

14.3. įstaigos ekonominio potencialo sumažėjimas;

V SKYRIUS

KOVOS SU KORUPCIJA ĮSTAIGOJE PRIEMONĖS

15. Atsižvelgiant į galimos korupcijos pasekmes ir aiškiai suvokiant korupcijos pasireikšimo prielaidas, galima numatyti veiksmingas prevencijos plano poveikio priemones:

15.1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;

15.2. korupcijos prevencijos veiksmų plano ir jos įgyvendinimo priemonių plano sudarymas, vykdymo koordinavimas ir kontrolė;

15.3. visuomenės informavimas;

15.4. gebėti valdyti galimas rizikas korupcijos pasireiškime ir veiksmingai įgyvendinti;

15.5. užtikrinti teikiamų paslaugų kokybę;

15.6. užtikrinti paslaugų teikimo ir ekonominio efektyvumo kontrolę;

15.7. savalaikis asmenų, įtariamų korupciniais teisės pažeidimais, nustatymas;

15.8. tirti skundus ir prašymus dėl galimų korupcijos atvejų bei vertinti pasiūlymus dėl korupcijos prevencijos.

16. ugdyti antikorupcinę įstaigos darbuotojų kultūrą.

17. reguliariai vertinti korupcijos programos veiksmingumą.

18. tikslinti, papildyti ir koreguoti privalomą informaciją apie teikiamas paslaugas ir jų tvarką.

**VI SKYRIUS**

**VEIKSMŲ PLANO TVIRTINIMAS, FINANSAVIMAS, ĮGYVENDINIMAS, VERTINIMAS, KEITIMAS, PAPILDYMAS IR ATNAUJINIMAS**

19. Planas tvirtinamas Bendrovės direktoriaus įsakymu.

20. Veiksmų planui įgyvendinti sudaromas Veiksmų plano įgyvendinimo 2023–2025 metų priemonių planas (priedas), kuriame numatomos korupcijos prevencijos priemonės, jų įgyvendinimo terminai, atsakingi vykdytojai, laukiami rezultatai, įgyvendinimo vertinimo kriterijai.

21. Plano įgyvendinimą koordinuoja ir kontrolę vykdo Darbo grupė.

22. Planas peržiūrimas ir keičiamas pasikeitus faktinėms aplinkybėms ar susijusiems teisės aktams.

**VII SKYRIUS**

**BAIGIAMOSIOS NUOSTATOS**

23. Su Veiksmų planu ir priemonėmis darbuotojai supažindinami, Veiksmų planas ir priemonės skelbiamas Bendrovės interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas UAB „Neringos energija“ korupcijos prevencijos

2023–2025 metų veiksmų plano priedas

**UAB „NERINGOS ENERGIJA“ KORUPCIJOS PREVENCIJOS 2023–2025 METŲ**

**VEIKSMŲ PLANO ĮGYVENDINIMO PRIEMONĖS**

|  |  |  |  |  |  |
| --- | --- | --- | --- | --- | --- |
| **Nr.** | **Korupcijos rizikos mažinimo priemonė** | **Priemonės vykdytojai** | **Priemonės įgyvendinimo terminai** | **Priemonės tikslas ir laukiami rezultatai** | **Priemonės vertinimo kriterijai** |
| **I. TIKSLAS** – **ATSKLEISTI KORUPCIJOS PASIREIŠKIMO TIKIMYBĘ, SĄLYGAS KORUPCIJAI PASIREIKŠTI UAB „NERINGOS ENERGIJOJE“ IR JAS ŠALINTI** | | | | | | |
| **Uždaviniai:**  **1. Užtikrinti skaidrų korupcijos rizikos valdymą Bendrovėje.**  **2. Užtikrinti, kad, priimant sprendimus, pirmenybė būtų teikiama viešiesiems interesams, užkirsti kelią kilti interesų konfliktams bei plisti korupcijai.** | | | | | | |
| 1. | Bendrovės internetinėje svetainėje [www.neringosenergija.lt](http://www.neringosenergija.lt) skelbti korupcijos prevencijos veiksmų planą. | Sekretorė-personalo inspektorė  Direktorius | Nuolat | Užtikrinamas korupcijos prevencijos veiksmų viešumas. | Viešinamas veiksmų planas. | |
| 2. | Tvirtinti, peržiūrėti ir atnaujinti  kovos su korupcija veiksmų planą,  skatinti korupcijos prevencijos  iniciatyvas ir jų viešinimą. | Sekretorė-personalo inspektorė  Direktorius | Kiekvienų  kalendorinių metų  I ketvirtis | Nustatytų korupcijos rizikos  veiksnių mažinimas ir šalinimas. | Parengtas ir atnaujintas veiksmų planas. |
| **II. TIKSLAS - DIEGTI SKAIDRAUS IR SĄŽININGO ELGESIO STANDARTUS, SIEKTI DIDESNIO SPRENDIMŲ IR PROCEDŪRŲ SKAIDRUMO, VIEŠUMO, ATSKAITINGUMO VISUOMENEI, UŽTIKRINTI EFEKTYVŲ KONTROLĖS MECHANIZMĄ BENDROVĖJE** | | | | | | |
| **Uždaviniai:**  **1. Šalinti prielaidas, sudarančias sąlygas Bendrovės darbuotojams pasinaudoti tarnybine padėtimi.**  **2. Didinti sprendimų ir procedūrų skaidrumą, viešumą ir atskaitingumą visuomenei.**  **3. Gerinti informacijos sklaidą paslaugų teikimo srityje.**  **4. Didinti visuomenės pasitikėjimą Bendrovėje, skaidriai ir atsakingai naudojant lėšas.**  **5. Stiprinti viešųjų pirkimų inicijavimo, organizavimo ir kontrolės vykdymą.** | | | | | | |
| 3. | Gavus pranešimą apie galimą korupcinę veiką įstaigoje, nedelsiant informuoti įstaigos vadovą, Specialiųjųtyrimų tarnybą įstaigos ir kituose teisės aktuose nustatytomis sąlygomis ir tvarka. | Sekretorė-personalo inspektorė  Direktorius | Esant poreikiui | Netolerancija korupcijai. | Visi nustatyti korupcijos atvejai įstaigoje skelbiami interneto svetainėje |
| 4. | Viešinti Bendrovės sudarytas  pirkimų sutartis Centrinėje viešųjų pirkimų informacinėje sistemoje. | Sekretorė-personalo inspektorė | Nuolat | Skaidriai vykdomos viešųjų pirkimų procedūros Bendrovės - užtikrintas visuomenės pasitikėjimas įstaiga. | Visi pirkimai paviešinti Centrinėje viešųjų pirkimų informacinėje sistemoje. |
| **III. TIKSLAS – SKATINTI ANTIKORUPCINĮ ŠVIETIMĄ** | | | | | | |
| **Uždaviniai:**  **1. Įgyvendinti antikorupcinį ugdymą.**  **2. Didinti antikorupcinio švietimo sklaidą ir skatinti įsitraukti į antikorupcinę veiklą.**  **3. Šviesti darbuotojus antikorupcinėmis temomis.** | | | | | | |
| 5. | Supažindinti Bendrovės darbuotojus su patvirtintu veiksmų planu. | Sekretorė-personalo inspektorė | Nuolat | Mažinama korupcijos pasireiškimo rizikos tikimybė. | Kiekvienam darbuotojui |
| 6. | Periodiškai peržiūrėti ir, esant poreikiui, tikslinti darbuotojų pareigybių aprašymus, darbo tvarkos taisykles, padalinių nuostatus. | Sekretorė-personalo inspektorė | Kasmet | Mažinama korupcijos pasireiškimo rizikos tikimybė. | Pareigybių aprašymų, darbo tvarkos taisyklių, padalinių nuostatų peržiūrėjimas 1 kartą per metus. |

**\_\_\_\_\_\_\_\_\_\_\_\_\_\_\_\_\_\_\_\_\_\_\_**